CELEX: 32021R2265
Language: sk
Date: 2021-12-17 00:00:00
Title: Vykonávacie nariadenie Komisie (EÚ) 2021/2265 zo 17. decembra 2021, ktorým sa mení nariadenie (ES) č. 684/2009, pokiaľ ide o identifikáciu osvedčených a samoosvedčených nezávislých malých výrobcov alkoholických nápojov v elektronickom administratívnom dokumente

20.12.2021   
               
               
                  SK
               
               
                  Úradný vestník Európskej únie
               
               
                  L 455/24
               
            
         VYKONÁVACIE NARIADENIE KOMISIE (EÚ) 2021/2265
         zo 17. decembra 2021,
         ktorým sa mení nariadenie (ES) č. 684/2009, pokiaľ ide o identifikáciu osvedčených a samoosvedčených nezávislých malých výrobcov alkoholických nápojov v elektronickom administratívnom dokumente
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (1), a najmä na jej článok 29 ods. 1,
         keďže:
         
                     (1)
                  
                  
                     Vo vykonávacom nariadení Komisie (EÚ) 2021/2266 (2) sa stanovuje formulár osvedčenia uvedeného v článku 23a ods. 1 smernice Rady 92/83/EHS (3), ktoré majú členské štáty poskytnúť nezávislým malým výrobcom alkoholických nápojov. V uvedenom nariadení sa stanovujú aj odkazy, ktoré majú títo výrobcovia uviesť v administratívnom dokumente na prepravu alkoholických nápojov podľa kapitol IV a V smernice 2008/118/ES.
                  
               
                     (2)
                  
                  
                     V prílohe I k vykonávaciemu nariadeniu Komisie (ES) č. 684/2009 (4) sa stanovuje štruktúra a obsah elektronických správ používaných na účely prepravy tovaru podliehajúceho spotrebnej dani v režime pozastavenia dane, ako aj údajové prvky potrebné na vyplnenie určitých údajových položiek v týchto správach.
                  
               
                     (3)
                  
                  
                     S cieľom zahrnúť osvedčených a samoosvedčených nezávislých malých výrobcov je potrebné zmeniť vysvetlenie pre údajové prvky „l“ a „n“ skupiny údajov „17“ používané v elektronickom administratívnom dokumente na prepravu alkoholických nápojov v režime pozastavenia spotrebnej dane.
                  
               
                     (4)
                  
                  
                     Nariadenie (ES) č. 684/2009 by sa preto malo zodpovedajúcim spôsobom zmeniť.
                  
               
                     (5)
                  
                  
                     Začiatok uplatňovania tohto nariadenia by sa mal odložiť na 1. januára 2022, aby sa zosúladil s uplatňovaním vnútroštátnych opatrení prijatých na transpozíciu smernice Rady (EÚ) 2020/1151 (5).
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Výboru pre spotrebné dane,
                  
               PRIJALA TOTO NARIADENIE:
         
            Článok 1
            Tabuľka 1 prílohy I k nariadeniu (ES) č. 684/2009 sa mení takto:
            
                        1.
                     
                     
                        V riadku pre údajový prvok „l“ skupiny údajov „17“ sa body 3 a 4 v stĺpci F nahrádzajú takto:
                        
                                    „3.
                                 
                                 
                                    v prípade alkoholických nápojov vyrobených samoosvedčenými nezávislými malými výrobcami; pripojí sa vyhlásenie o statuse hospodárskeho subjektu v súlade s článkom 4 a článkom 5 ods. 1 a 2 vykonávacieho nariadenia Komisie (EÚ) 2021/2266(*), ak sa v členskom štáte určenia plánuje požadovať znížená sadzba spotrebnej dane.
                                 
                              
                                    4.
                                 
                                 
                                    v prípade alkoholických nápojov vyrobených osvedčenými nezávislými malými výrobcami; pripojí sa vyhlásenie o druhu alkoholických nápojov povolených v osvedčení v súlade s článkom 2 vykonávacieho nariadenia (EÚ) 2021/2266, ak sa v členskom štáte určenia plánuje požadovať znížená sadzba spotrebnej dane.
                                 
                              
                                    (*)
                                 
                                 
                                    Vykonávacie nariadenie Komisie (EÚ) 2021/2266 zo 17. decembra 2021, ktorým sa stanovujú pravidlá uplatňovania smernice Rady 92/83/EHS, pokiaľ ide o osvedčovanie a samoosvedčovanie nezávislých malých výrobcov alkoholických nápojov na účely spotrebnej dane (Ú. v. EÚ L 26).“
                                 
                              
                  
                        2.
                     
                     
                        V riadku pre údajový prvok „n“ skupiny údajov „17“ sa text v stĺpci F nahrádza takto:
                        „V prípade alkoholických nápojov vyrobených samoosvedčenými nezávislými malými výrobcami sa uvedie množstvo ročnej produkcie v súlade s článkom 5 ods. 3 vykonávacieho nariadenia (EÚ) 2021/2266, ak sa v členskom štáte určenia plánuje požadovať znížená sadzba spotrebnej dane. Hodnota tohto údajového prvku musí byť väčšia ako nula.“
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 9, 14.1.2009, s. 12.
         
            (2)  Vykonávacie nariadenie Komisie (EÚ) 2021/2266 zo 17. decembra 2021, ktorým sa stanovujú pravidlá uplatňovania smernice Rady 92/83/EHS, pokiaľ ide o osvedčovanie a samoosvedčovanie nezávislých malých výrobcov alkoholických nápojov na účely spotrebnej dane (pozri stranu 26 tohto úradného vestníka).
         
            (3)  Smernica Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (Ú. v. ES L 316, 31.10.1992, s. 21).
         
            (4)  Nariadenie Komisie (ES) č. 684/2009 z 24. júla 2009, ktorým sa implementuje smernica Rady 2008/118/ES, pokiaľ ide o elektronické postupy pri preprave tovaru podliehajúceho spotrebnej dani v režime pozastavenia dane (Ú. v. EÚ L 197, 29.7.2009, s. 24).
         
            (5)  Smernica Rady (EÚ) 2020/1151 z 29. júla 2020, ktorou sa mení smernica 92/83/EHS o zosúladení štruktúr spotrebných daní pre etanol a alkoholické nápoje (Ú. v. EÚ L 256, 5.8.2020, s. 1).